Και τώρα σε μια απίστευτη φάρσα
στην οποία πολλοί έπεσαν θύματα.
Κάποιος που προσποιούνταν τον αστυνομικό κατάφερε να πείσει
κάποιους διευθυντές φαστ φουντ να κακοποιήσουν υπαλλήλους σεξουαλικά.
Αν δεν επέτρεπα την έρευνα,
θα είχα συλληφθεί ή θα έχανα τη δουλειά μου.
Δύο αστυνομικοί μού είπαν
ότι υπάρχει βίντεο με όσα έγιναν εδώ.
Τριάντα χρόνια στη δουλειά, δεν έχω ξαναδεί κάτι τέτοιο.
Ποιος είναι;
Ο καλών διέπραξε το τέλειο έγκλημα,
επειδή είναι εντελώς ανώνυμος.
Σεξουαλικός παραβάτης ελεύθερος
και το τηλέφωνο χτυπάει κάθε μέρα.
ΜΗ ΣΗΚΏΝΕΤΕ ΤΟ ΤΗΛΈΦΩΝΟ
ΜΑΟΥΝΤ ΟΥΑΣΙΝΓΚΤΟΝ - ΚΕΝΤΑΚΙ
Ήταν δέκα ώρες δρόμος από τη Φλόριντα ως το Κεντάκι.
ΜΠΑΝΤΙ ΣΤΑΜΠ - ΝΤΕΤΕΚΤΙΒ
Είχα έναν τύπο στο πίσω κάθισμα που το έκανε αυτό δέκα χρόνια
και ξέφευγε έχοντας διαπράξει πολύ φρικτά εγκλήματα.
Όλα τα στοιχεία έδειχναν ότι αυτός ήταν ο φαρσέρ. Κανένας άλλος.
Στην αρχή, υπήρχε ένταση.
Μιλούσαμε γενικά για διάφορα.
Δούλευε ως σωφρονιστικός υπάλληλος για καιρό στο Πάναμα Σίτι.
Πριν από αυτό, παρέδιδε φιάλες προπανίου.
ΝΤΕΪΒΙΝΤ ΣΤΟΥΑΡΤ
Φαινόταν να είναι ένας απλός μέσος άνθρωπος.
Ένας οποιοσδήποτε.
Ακόμα και οι συνάδελφοί του θα τον θεωρούσαν ωραίο τύπο.
Μιλήσαμε για την οικογένειά του, τον ρώτησα πόσα παιδιά είχε.
Κάναμε μια γενική ψιλοκουβέντα.
Ο Ντέιβιντ Στούαρτ δεν ήταν αυτό που περίμενα.
Ξαφνιάστηκα που ήταν παντρεμένος με παιδιά.
Νόμιζα πως ήταν μοναχικός λύκος.
Καθόταν στο διαμέρισμά του κι έκανε τη δουλειά του.
ΒΙΚΤΟΡ ΦΛΑΕΡΤΙ - ΝΤΕΤΕΚΤΙΒ
Στη σύζυγο θα έλεγε ότι κάνει υπερωρίες.
Ίσως της είπε ότι θα δούλευε εκείνο το βράδυ.
Έχε, άραγε, δύο πρόσωπα
και η οικογένεια δεν ξέρει το δεύτερο;
Νομίζω ότι ήθελε να γίνει αστυνομικός
πιο πολύ απ' οτιδήποτε.
Πήγε στην ακαδημία.
Είχε εμμονή να έχει τη δύναμη της εξουσίας πάνω στους ανθρώπους.
Έχω την αίσθηση ότι νόμιζε πως ήταν ένας από εμάς.
Νομίζω πως άρχισε να γίνεται σοβαρό καθώς πλησιάζαμε στο Κεντάκι.
Τον βάλαμε στη φυλακή και σκέφτηκα "Τώρα τι λες, κορόιδο;
Νόμιζες ότι θα ξέφευγες, αλλά ήρθες κάπου χίλια χιλιόμετρα μακριά
χωρίς να ξέρεις κανέναν.
Πώς νιώθεις;"
Κατηγορήθηκε για παρότρυνση σε σοδομισμό.
Μπορεί να μην ήταν εκεί όταν κακοποιήθηκε η Λουίζ,
μα αν πήρε την τηλεκάρτα κι έκανε την κλήση,
αυτό και μόνο είναι παρότρυνση.
Κατηγορήθηκε και για αντιποίηση αρχής.
Αντιμετωπίζει πολύ σοβαρές κατηγορίες.
Ένιωσα ικανοποίηση. Είναι πίσω από τα κάγκελα.
Δεν θα πέσει θύμα του κανένας άλλος.
Ήταν τεράστια ανακούφιση που είχαμε αυτόν
που πιστεύαμε ότι έκανε τις κλήσεις. Ήταν στη φυλακή και περίμενε να δικαστεί.
Αφού φυλακίστηκε, λίγο καιρό μετά
ανακάλυψα ότι προσέλαβε έναν μεγαλοδικηγόρο υπεράσπισης.
Ήταν περίεργη υπόθεση.
ΣΤΙΒ ΡΟΜΙΝΣ - ΔΙΚΗΓΟΡΟΣ
Δεν έχω ξαναδεί κάτι παρόμοιο.
Με πήρε ο αδερφός του και ζήτησε να αναλάβω την υπόθεση.
Νόμιζα ότι κάποιος μού κάνει πλάκα ή κάτι τέτοιο,
επειδή όλα φέρεται ότι έγιναν τηλεφωνικά.
Αν το σκεφτείτε λίγο, θα ήταν πολύ δύσκολο
να κακοποιήσεις σεξουαλικά από το τηλέφωνο.
Η αρχική αντίδραση ήταν πως δεν γίνεται τηλεφωνικά αυτό.
Δεν ευσταθεί νομικά.
ΕΠΙΔΟΘΗΚΕ ΑΠΟ ΤΟΝ ΜΠΑΝΤΙ ΣΤΑΜΠ 08/10/2004
Η εγγύηση ήταν μισό εκατομμύριο.
ΕΓΓΥΗΣΗ ΕΝΑΓΟΜΕΝΟΥ ΜΙΣΟ ΕΚΑΤΟΜΜΥΡΙΟ ΜΕΤΡΗΤΑ
Δεν κατηγορήθηκε ποτέ και για τίποτα στη ζωή του.
Δεν είχε καν τροχαία κλήση.
Μισό εκατομμύριο δολάρια εγγύηση
ήταν ένα υπερβολικό ποσό, εξαρχής.
Ο δικαστής όρισε την εγγύηση.
Νομίζω ότι ο λόγος που έβαλε το μισό εκατομμύριο
ήταν επειδή, αν ο τύπος έφευγε
και πήγαινε χίλια χιλιόμετρα μακριά,
θα μπορούσε να το σκάσει.
Υπήρχε κίνδυνος φυγής.
Ήταν σημαντικό να βρούμε τα χρήματα για την οικογένεια.
Τελικά το ποσό κατέβηκε στις 100.000.
Αμέσως μετά, βγήκε από τη φυλακή με εγγύηση και έφυγε.
Θύμωσα που θα κυκλοφορούσε ελεύθερος,
αλλά σκέφτηκα ότι θα έκανε την τελευταία του βόλτα.
Ας το απολάμβανε, γιατί θα τα ξαναλέγαμε.
Σήμερα θα μιλήσουμε για τηλεφωνικές φάρσες που είναι παρατραβηγμένες.
Αυτές οι φάρσες είναι πέρα για πέρα σαδιστικές και σκληρές.
Είμαι ο Χαβιέ Λέιβα και ακούτε το Pretend.
Ιστορίες για ανθρώπους που παριστάνουν άλλους.
Όταν το είδα…
ΧΑΒΙΕ ΛΕΪΒΑ - PODCASTER
…σοκαρίστηκα με τη φάρσα αυτή.
Μετά ανακάλυψα ότι ήταν πάνω από 100 κλήσεις παρόμοιες,
σε 32 πολιτείες, κι ότι αυτό συνεχιζόταν για πάνω από δέκα χρόνια.
Η υπόθεση της Λουίζ Όγκμπορν
τράβηξε την παγκόσμια προσοχή.
Ήταν σοκαριστικό που μια τέτοια φάρσα ήταν τόσο σαδιστική και τράβηξε σε μάκρος.
Απίστευτο πόσο καιρό τη γλίτωνε ο τύπος.
Ένας Θεός ξέρει πόσες κλήσεις έγιναν και δεν καταγγέλθηκαν.
Πολλά θύματα πέρασαν αυτές τις φρικτές δοκιμασίες.
Ο κόσμος δεν ήταν προειδοποιημένος για τέτοιους κινδύνους.
Στην έρευνά μου,
ταξίδεψα σε όλες τις ΗΠΑ
και σταμάτησα σε πολλά φαστ φουντ εστιατόρια.
Ρώτησα αρκετούς από τους υπεύθυνους
αν έχουν ακούσει γι' αυτές τις φάρσες που γίνονται.
Κανείς δεν τις είχε ακούσει, το άκουγαν από εμένα.
Ακόμα και σήμερα, ο κόσμος δεν το ξέρει, γι' αυτό και είχε συνεχίσει να γίνεται.
Κάποιος έπρεπε να λογοδοτήσει
για ό,τι συνέβη σε αυτούς τους ανθρώπους.
ΣΤΕΪΤΣΜΠΟΡΟ - ΤΖΟΡΤΖΙΑ
Εκείνη την εποχή, δεν γνώριζα ότι είχε συμβεί και αλλού σε άλλους.
Ο διευθυντής έχασε τη δουλειά του.
ΝΤΕΜΠΟΡΑ - 67η ΦΑΡΣΑ
Δεν του αποδόθηκε ποτέ καμία κατηγορία.
Η Taco Bell ήταν φραντσάιζ.
Αποφάσισα να μηνύσω τον δικαιοδόχο και τον διευθυντή.
Ξεκάθαρα ανησύχησαν.
ΝΤΑΝΙΕΛ - ΑΔΕΡΦΟΣ
Τους έγινε μήνυση.
Δεν νοιάστηκαν για την ίδια.
Θα το έκαναν να φανεί ότι υπήρχε συνενοχή από πλευράς της.
Ο δικηγόρος είπε ότι θα μπορούσαν κάλλιστα να επιχειρήσουν
να επιτεθούν στον χαρακτήρα μου.
Προσπάθησαν να πάρουν τις σημειώσεις
από τις συνεδρίες της ψυχοθεραπείας της και να τις παρουσιάσουν στη δίκη.
Νομίζω ότι ήταν ένα τέχνασμα για να βεβαιωθούν ότι δεν θα καταθέσει.
Αν δεν κατέθετε, δεν υπήρχε υπόθεση.
Ο δικαστής και ο άλλος δικηγόρος με κατηγόρησαν, κατά κάποιον τρόπο.
Η υπόθεση απορρίφθηκε, εν μέρει.
Η Ντέμπορα δεν θα κατέθετε ή δεν θα απαντούσε
στις ερωτήσεις που θα της έκαναν.
Δεν ήθελε να τα αφηγηθεί όλα αυτά
σε μια αίθουσα γεμάτη ξένους.
Ντρεπόμουν, δεν ήθελα να το περάσω αυτό.
Ήταν πολύ για εμένα και δεν ήθελα ούτε μπορούσα, μάλλον, να το κάνω.
Έχω στο κινητό αυτό που είπε ο δικαστής.
"Τα δικαστήρια δεν είναι για να διαδίδουν
μια κουλτούρα θυματολογίας/δικαιωματισμού
που υποβαθμίζει το αίσθημα ατομικής ευθύνης και σκληρής δουλειάς,
τα θεμέλια του έθνους μας.
Τα καλύτερα διδάγματα είναι τα πιο ακριβά.
Με τεράστιο κόστος,
η ενάγουσα ελπίζω να έμαθε να σκέφτεται μόνη της".
Δηλαδή, "Ντροπή σου, ελπίζω να σου έγινε μάθημα".
Λίγους μήνες αργότερα είπαν
ότι βρήκαν πως ο καλών ήταν δεσμοφύλακας στη Φλόριντα.
Αυτά έμαθα.
Δεν υπάρχει δικαιοσύνη, η αστυνομία δεν κάνει κάτι,
η εισαγγελία δεν κάνει τίποτα.
Με όλα αυτά δεν φαίνεται πως θα υπάρξει μια προσπάθεια
να γίνει κάτι για να μην επαναληφθεί αυτό.
Αυτό ακριβώς και έγινε.
Είναι ένα προβληματικό σύστημα,
όπου ένα ποσοστό ανθρώπων δεν απολαμβάνει κανενός είδους δικαιοσύνη
ούτε και γίνεται προσπάθεια γι' αυτή.
ΜΑΟΥΝΤ ΟΥΑΣΙΝΓΚΤΟΝ - ΚΕΝΤΑΚΙ
Η δίκη του Ντέιβιντ Στούαρτ ήταν κάτι που όλοι συζητούσαν,
αλλά ο πραγματικός ένοχος εδώ δεν είναι μόνο ο φαρσέρ.
Αυτό που έκανε ήταν φρικτό,
αλλά η McDonald's έχει συνενοχή που επέτρεψε να συνεχιστεί αυτό.
Η Λουίζ είπε να τα βάλει με τον Γολιάθ.
ΚΟΝΙ ΛΙΟΝΑΡΝΤ
Να τα βάλει με τη McDonald's για να μπορέσει να δικαιωθεί.
Το όνομά της, Λουίζ Όγκμπορν.
Η εταιρεία, McDonald's.
Πρώην εργαζόμενη και εργοδότης, πλέον εναγόμενος και ενάγουσα.
Αυτό που ήθελε η Λουίζ
ήταν η McDonald's να αναγνωρίσει την υπαιτιότητά της σε όλο αυτό.
Ήθελε μια συγγνώμη που κατέστρεψαν τη ζωή της.
Είναι η πρώτη φορά
που κάποιος εμπλεκόμενος στις φάρσες έφτασε στα δικαστήρια.
Η Λουίζ ήταν γενναίος άνθρωπος.
Τώρα θα μιλήσει στο δικαστήριο και θα επισφραγιστεί όλο αυτό.
Η Λουίζ προσέλαβε τη δικηγόρο Ανν Ολντφάδερ
και μήνυσαν τη McDonald's για 200 εκατομμύρια. Πολλά λεφτά.
Η McDonald's έχει την κύρια ευθύνη.
ΑΝΝ ΟΛΝΤΦΑΔΕΡ - ΔΙΚΗΓΟΡΟΣ
Ευθύνες θα πέσουν σε όλους, εκτός από τη McDonald's.
ΑΞΙΟΣΕΒΑΣΤΗ, ΕΠΙΤΥΧΗΜΕΝΗ ΚΑΙ ΕΠΙΜΟΝΗ ΣΤΟ ΔΙΚΑΣΤΗΡΙΟ
ΑΝΤΡΙΟΥ ΓΟΥΛΦΣΟΝ - ΔΗΜΟΣΙΟΓΡΑΦΟΣ
Είναι γνωστή ως σκληρή δικηγόρος.
Η ετυμηγορία σας θα κρίνει τη βλάβη
που έχει γίνει στη Λουίζ, σε αυτήν την κοινωνία.
Αναμφίβολα, ήταν η μεγαλύτερη αστική υπόθεση
που δικάστηκε στην κομητεία Μπούλετ.
Διακόσια εκατομμύρια δολάρια;
Γ. Ρ. ΠΑΤΕΡΣΟΝ - ΔΙΚΗΓΟΡΟΣ McDONALD'S
Και μόνο το γεγονός ότι ζητήθηκαν τόσα χρήματα
λέει για τι ακριβώς πρόκειται.
Σηκωθείτε, παρακαλώ.
Είμαι ο Τ. ΜακΝτόναλντ, δικαστής…
ΤΟΜ ΜακΝΤΟΝΑΛΝΤ
…στο Λούισβιλ επί 25 χρόνια.
Καθίστε.
Δεν πίστευα ότι η υπόθεση θα φτάσει σε δίκη,
επειδή τα γεγονότα είναι πολύ περίεργα.
Παίζονταν πολλά.
Έχεις μια 18χρονη γυναίκα,
από μια μικρή πόλη,
που ορθώνει το ανάστημά της σε μια τεράστια εταιρεία.
Σκεφτόμουν
πως θα έκαναν ό,τι μπορούσαν για να την εξαφανίσουν.
Βλέπετε τις Ειδήσεις των δέκα από το Fox. Η πρώτη σας επιλογή.
Υπάρχουν νεότερα
στη νομική εξέλιξη της τηλεφωνικής φάρσας
στο McDonald's του Μάουντ Ουάσινγκτον.
Η ΥΠΟΘΕΣΗ ΤΗΣ ΜΗΝΥΣΗΣ ΚΛΙΜΑΚΩΝΕΤΑΙ
Ένας ιδιωτικός ντετέκτιβ που προσέλαβε η McDonald's
συνελήφθη γιατί υποδύθηκε τον αστυνομικό
όταν επέδιδε μια κλήτευση σε μια φίλη της Λουίζ.
ΜΑΟΥΝΤ ΟΥΑΣΙΝΓΚΤΟΝ
Κατηγορούν τη McDonald's για εκφοβισμό μαρτύρων.
Ένας κλητήρας
που προσλήφθηκε από τους δικηγόρους της συνελήφθη.
Αναρωτιέται κανείς αν η εταιρική πολιτική ήταν να ταπεινωθεί το θύμα.
Ήθελαν τις σημειώσεις της ψυχοθεραπείας, έλεγξαν το Myspace.
Νομίζω ότι ήθελαν να ρίξουν το φταίξιμο σε όλους εκτός από τους ίδιους.
Η McDonald's ισχυρίστηκε ότι είχε ελάχιστες αποδείξεις για άλλες φάρσες,
αλλά η Ολντφάδερ δεν το πίστεψε.
ΤΗΛΕΦΩΝΙΚΕΣ ΚΛΗΣΕΙΣ
Ερεύνησε τα περιστατικά και κατέδειξε πόσα…
9 ΑΠΡ 2004 ΥΠΟΘΕΣΗ ΛΟΥΙΖ ΟΓΚΜΠΟΡΝ
…είχαν συμβεί παλιότερα
και πώς η McDonald's γνώριζε τον κίνδυνο, χρόνια νωρίτερα.
Η υπόθεση της Λουίζ είχε να κάνει
με το ότι η McDonald's είχε πολλές τέτοιες φάρσες
και πώς ενημέρωσε τα εστιατόριά της γι' αυτό.
Είχαν προειδοποιήσει τους εργαζόμενους;
Το θέμα είναι πως δεν το είχαν κάνει.
ΚΑΛΩΣ ΗΡΘΑΤΕ
Πριν εκδικαστεί η υπόθεση,
η Ολντφάδερ απαιτούσε έγγραφα από τη McDonald's για τις άλλες φάρσες.
Παραδέχτηκαν ότι είχαν διευθετήσει έξι υποθέσεις
σχετικά με παρόμοιες φάρσες.
Είπαν ότι ήξεραν μόνο αυτές.
Η Ανν Ολντφάδερ πήρε τελικά δικαστική εντολή
που απειλούσε τη McDonald's με κυρώσεις αν δεν έδινε ό,τι είχε.
Είχαμε μια επείγουσα ακρόαση
και διέταξα τη McDonald's να παραδώσει τα αρχεία της.
Γύρω στις 48 ώρες πριν αρχίσει η δίκη,
παρέδωσαν κουτιά με πληροφορίες. Δεν υπήρχε χρόνος να εξεταστούν.
Η δικηγόρος της Λουίζ είχε έγγραφα, ντοσιέ, γεμάτες κούτες,
που δείχνουν ότι η McDonald's ήξερε για πάνω από είκοσι σωματικές έρευνες
σε εστιατόριά της σε όλη τη χώρα.
Υλικό σε 16 κούτες
από τους δικηγόρους της McDonald's,
που δεν είχαμε αρκετό χρόνο να το δούμε καν.
Η McDonald's άφηνε να εννοηθεί ότι η Λουίζ συμμετείχε στη φάρσα
και αυτό που ήθελε ήταν να πάρει αποζημίωση.
Περάστε εκεί, κύριε.
Η McDonald's έφερε τον επιστάτη,
αυτόν που έκλεισε το τηλέφωνο, τον ήρωα που έσωσε την κατάσταση.
Τον έβαλαν στο βήμα του δικαστηρίου.
Τομ, ήσουν στο κατάστημα την επομένη;
Ναι.
Η McDonald's έφτιαξε μια ενδιαφέρουσα καθηλωτική υπόθεση
ότι ίσως η Λουίζ κυνηγούσε τα χρήματα από την πρώτη μέρα.
Είπε ότι θα έπαιρνε μια βαρβάτη επιταγή ή χρήματα.
-Η Λουίζ; -Ναι.
Η Ολντφάδερ βρήκε από πού έμπαζε η κατάθεση,
μα το σίγουρο είναι
ότι δεν ξέρεις τι σκέφτονται οι ένορκοι.
Όταν η Λουίζ το είπε δημοσίως,
έδειξε ότι το έγκλημα δεν ήταν πια χωρίς θύματα.
Μπορεί να ήταν η κόρη μου.
-Θα καλέσετε τον επόμενο μάρτυρα; -Μάλιστα.
Καλούμε τη Λουίζ Όγκμπορν.
Υπήρξε αίτημα πριν τη δίκη
να επιτραπεί στους ενόρκους να δουν τη βιντεοταινία της κακοποίησης,
ολόκληρη.
Ήταν ένα σκληρό τρίωρο.
Μου ήταν δύσκολο να το δω.
Υπήρχε απόλυτη σιωπή στη δικαστική αίθουσα.
Άκουγες μόνο κάποιους ενόρκους που έκλαιγαν.
Και καρφίτσα να έπεφτε, την άκουγες.
Τι έγινε όταν πήγες στο γραφείο;
Η διευθύντρια με έσπρωξε να μπω μέσα.
-Μπήκες; -Ναι.
Μετά τι έγινε;
Μου είπε ότι με κατηγορούσαν ότι έκλεψα χρήματα από πελάτη.
Είπα ότι δεν θα έκανα κάτι τέτοιο.
Έπρεπε να το ξέρει αυτό.
Πώς αισθάνθηκες γι' αυτό;
Ήμουν συντετριμμένη.
Πες μας, Λουίζ, αν έχεις αποκτήσει καθόλου φοβίες.
Έβλεπα όνειρα ότι κάποιος μου επιτίθεται και δεν μπορούσα να πω ποιος είναι.
Απέφευγα να πάω για ύπνο.
Δεν μπορώ να ανασάνω, σαν να έχω υπεροξυγόνωση.
Πονάει το στήθος μου, μουδιάζει το χέρι μου.
Ας μην ξεχνάμε ότι είναι θύμα σεξουαλικής κακοποίησης.
Πώς μπορείς να μην τη συμπονέσεις; Όλο αυτό ήταν ταπεινωτικό.
Τέσσερις εργαζόμενοι την είδαν στην πιο ευάλωτη στιγμή της,
ενώ καθόταν εκεί γυμνή.
Έκανα αυτό που έπρεπε για να επιζήσω.
Δεν ήξερα αν ήταν η τελευταία μου μέρα.
Δεν ήξερα αν θα τα κατάφερνα.
Τραυματίστηκε ψυχολογικά.
Δεν θα ξαναπάρει αυτό το κομμάτι της ζωής της πίσω.
Αυτό θα υπάρχει πάντα.
Είπες στην Ντόνα τι σου έκανε ο αρραβωνιαστικός της;
Αυτός ήταν ακόμα εκεί.
Φοβόμουν για το τι θα μας έκανε αν μιλούσα.
Με είχε ήδη χτυπήσει αρκετά.
Ποιος ξέρει τι θα έκανε
αν αντιδρούσα και ζητούσα βοήθεια.
Η Λουίζ και η δικηγόρος της ισχυρίζονται παράνομη κράτηση,
αλλά η McDonald's λέει ότι δεν ισχύει.
Ότι κανείς δεν την περιόρισε κι ότι μπορούσε να φύγει όποτε ήθελε.
Στην κασέτα φαίνεται ότι σε άφησαν μόνη,
εκεί στο γραφείο, σχεδόν δέκα λεπτά.
Προσπάθησες να ανοίξεις την πόρτα;
-Όχι, νόμιζα ότι δεν μπορώ να φύγω. -Ορίστε;
Νόμιζα ότι δεν μπορώ να φύγω.
Νομίζω ότι η εισήγηση της McDonald's ότι μπορούσε να σηκωθεί να φύγει
ήταν λανθασμένη στρατηγική.
Λένε σε μια νεαρή που της πήραν τα ρούχα και τα κλειδιά του αυτοκινήτου
ότι θα έπρεπε να το σταματήσει αυτό,
ενώ οι ενήλικοι προϊστάμενοί της δεν το σταμάτησαν.
Πώς θα μπορούσε η McDonald's να περιμένει
ότι στις 9 Απρίλη '04, αυτός ο τύπος θα τηλεφωνούσε στο Μάουντ Ουάσινγκτον;
Αν η McDonald's ήξερε τι συνέβαινε,
θα έπρεπε να προετοιμάσει τους εργαζόμενούς της.
Υπήρχε πρόβλημα και δεν είπαν τίποτα γι' αυτό
επειδή συνέχισε να γίνεται.
ΜΑΟΥΝΤ ΟΥΑΣΙΝΓΚΤΟΝ
Η McDonald's δεν ανέλαβε καμία ευθύνη για τη σωματική έρευνα
που οδήγησε τη Λουίζ στη μήνυση εναντίον τους.
Η ενοχοποίηση όλων των άλλων συνεχίστηκε και στις τελικές αγορεύσεις.
Δεν ζητάς πολλά περιμένοντας από έναν υπάλληλο
να διακρίνει το σωστό από το λάθος χρησιμοποιώντας κοινή λογική.
Προσπάθησαν να ρίξουν το φταίξιμο στη Λουίζ, στην Ντόνα Σάμερς,
όταν, στην πραγματικότητα, αυτοί έφταιγαν που δεν προειδοποίησαν τους εργαζόμενους.
Στην υπόθεση, βλέπεις σε πόσα εστιατόρια…
ΥΠΟΘΕΣΕΙΣ McDONALD'S
…συνέβη και πόσα από αυτά ήταν McDonald's.
Αυτό το πράγμα σοκάρει πραγματικά.
Έχοντας την άποψή τους και μια λίστα οδηγιών,
οι ένορκοι αποφασίζουν αν πρέπει να πάρουν μια προσφορά
από τη μεγαλύτερη αλυσίδα στον κόσμο
και να τη δώσουν στην πρώην υπάλληλο, Λουίζ Όγκμπορν.
Οι ένορκοι επιστρέφουν στην αίθουσα.
Ο πρόεδρος των ενόρκων δίνει την ετυμηγορία
στον σερίφη και αυτός σ' εμένα.
Θα ήταν η μεγαλύτερη ετυμηγορία
στην ιστορία της κομητείας Μπούλετ.
"Εμείς οι ένορκοι αποφασίζουμε υπέρ της Λουίζ Όγκμπορν
και επιδικάζουμε αποζημίωση από την εταιρεία McDonald's".
Απόφαση μεγάλης αποζημίωσης είναι καθ' οδόν
για τη Λουίζ Όγκμπορν, που εξαναγκάστηκε σε σωματικό έλεγχο
μετά από τηλεφώνημα σε McDonald's ενός φαρσέρ που υποδύθηκε τον αστυνομικό.
Της επιδικάστηκαν
πάνω από έξι εκατομμύρια μετά τη μήνυση στη McDonald's
και σε άλλους εμπλεκόμενους.
Η Λουίζ αντέδρασε σε αυτό που της συνέβη
και σε ό,τι απέτυχε ο αντίδικος να κάνει τόσα χρόνια.
Οι ένορκοι τη δικαίωσαν πλήρως.
Είμαστε πολύ περήφανες.
Δεν ξέρω τι να πω, δεν μπορώ να μιλήσω τώρα.
Η ΟΓΚΜΠΟΡΝ ΠΑΙΡΝΕΙ 6,1 ΕΚΑΤΟΜΜΥΡΙΑ
Δεν ήταν το ύψος του χρηματικού ποσού που κυνηγούσε η νομική ομάδα.
Χαίρονται για τα χρήματα και το μήνυμα που στέλνει στα McDonald's.
Οι ένορκοι νομίζω ότι έπραξαν σωστά.
Της άξιζε κάτι τέτοιο.
Η McDonald's ήξερε τι γίνεται δέκα χρόνια, αλλά δεν το σταμάτησε
με κάποια ενημέρωση.
Με το χαστούκι των έξι εκατομμυρίων,
ίσως αλλάξουν τακτική εκπαίδευσης.
H McDonald's φταίει που δεν προστάτευσε τους εργαζόμενους.
Είναι πολύ σημαντικό.
Αν ήθελαν να προστατεύσουν τα κέρδη τους αντί των υπαλλήλων,
είναι οι κακοί της υπόθεσης.
Ήταν απίστευτο.
Η McDonald's γνώριζε χρόνια ότι αυτό συνέβαινε
σε πολλά εστιατόριά της.
Η λύση θα ήταν απλή.
Αυτό ήταν και το βασικό επιχείρημα της κυρίας Ολντφάδερ στους ενόρκους.
Θα ήταν πολύ απλό η McDonald's να ενημερώσει τα καταστήματά της.
Να βάλει κάτι στα τηλέφωνα.
Μια ταμπέλα "Υπάρχει φαρσέρ.
Αν συμβεί αυτό, μην κάνετε κάτι, είναι φάρσα".
Αλλά δεν προειδοποίησαν.
Πιστεύετε ότι ήθελαν να το καλύψουν;
Δεν θα το σχολιάσω αυτό.
Το σοκαριστικό στην αστική δίκη
ήταν οι λεπτομέρειες του πόσα φαστ φουντ ενεπλάκησαν.
Πόσες διευθετήσεις έγιναν που ο κόσμος δεν τις γνώριζε.
Δεν είναι μόνο τα McDonald's.
Σαν να έγινε προσπάθεια να κρατηθεί κρυφό.
Δεν γνωρίζουμε αν αυτό συνέβη,
αλλά αυτή η αίσθηση επικρατούσε.
Πιθανόν η καθεμιά μόνη της να ένιωθε
ότι έφταιγε, να ένιωθε χαζή.
ΕΛΙΖΑΜΠΕΘ - 26η ΦΑΡΣΑ
Αν ρωτήσεις τις 99 από τις 100 αυτές γυναίκες
θα πουν ότι νιώθουν υπεύθυνες και ανόητες.
Και μόνο που ξέρω ότι υπάρχουν κι άλλοι πέρα από εμένα, με βοηθάει πολύ.
Δεν ήταν μόνο ότι δεν το αντιμετώπισαν και δεν ενημέρωσαν τον κόσμο,
δεν εκπαίδευσαν καλύτερα, δεν προειδοποίησαν ή δεν αναγνώρισαν.
Το ερώτημα είναι αν το έκρυβαν συνειδητά.
Δεν έφταιγαν μόνο αυτοί.
Στο τέλος της μέρας, ο φαρσέρ πρέπει να πληρώσει για τις πράξεις του.
Οι άνθρωποι ταπεινώθηκαν παντού.
Πίστευαν ότι ο Στούαρτ συνδεόταν
με όλες τις υποθέσεις στα φαστ φουντ.
Είτε ισχύει είτε όχι, το όνομά του συνδέθηκε.
Γύρισε στη Φλόριντα έχοντας βγει με εγγύηση.
Εκεί και έμεινε μέχρι που ορίστηκε η δικάσιμος.
Όσο αυτός ήταν έξω και περνούσε καλά με την οικογένειά του,
εγώ προσπαθούσα να δέσω και να διασταυρώσω στοιχεία.
Σκεφτόμουν ότι θα πάω στο δικαστήριο,
όλα θα μπουν σε μια σειρά και θα τελειώσουν.
Η δίκη άρχισε τον Οκτώβρη του 2006
κι είναι μεγάλη υπόθεση για την κομητεία Μπούλετ.
Υπήρχαν τηλεοπτικά συνεργεία απ' όλη τη χώρα
και μετέδιδαν την ιστορία μιας νεαρής
που κακοποιήθηκε σεξουαλικά μέσα σε McDonald's
εξαιτίας ενός φαρσέρ.
Οι κατήγοροι είπαν ότι εντοπίστηκαν τηλεκάρτες,
που φέρεται ότι χρησιμοποίησε ο Ντ. Στούαρτ,
πρώην δεσμοφύλακας φυλακών στη Φλόριντα.
Όλοι ήθελαν να μάθουν περισσότερα για τον Στούαρτ.
Πού έμενε; Ήταν παντρεμένος; Είχε παιδιά;
Ήταν σύζυγος και πατέρας πέντε παιδιών.
Δεν βρήκαν κανέναν να πει
κάτι κακό γι' αυτόν στην πόλη του.
Ο κόσμος τον συμπαθούσε.
Αυτός έκανε την κλήση ή τις κλήσεις.
Φυσικά και νιώθω ότι πρέπει να πληρώσει γι' αυτό.
Ξεσηκώθηκα και ήθελα να του κάνουν τη ζωή κόλαση.
Ήταν άδικο αυτό που έπαθα και φρικτό.
Ήταν η μεγαλύτερη υπόθεση που είχα ποτέ.
Τη βραδιά πριν τη δίκη, σκέφτηκα πως επιτέλους έφτασε η μέρα.
Έλπιζα ότι όλα θα πάνε καλά.
Νομίζω ότι παρέδωσα μια στοιχειοθετημένη υπόθεση.
Έκανα τη δουλειά μου, έχουμε μια καλή υπόθεση.
Την παραδώσαμε στους δικηγόρους στα δικαστήρια του Μάουντ Ουάσινγκτον.
Είναι πια στο χέρι τους να κάνουν τις διώξεις.
ΔΙΚΑΣΤΙΚΟ ΜΕΓΑΡΟ ΚΟΜΗΤΕΙΑΣ ΜΠΟΥΛΕΤ
Μπήκε ο Ρόμινς και έδωσε την παράσταση των δικηγόρων.
Ας έριχνε όσο καπνό ήθελε στην υπόθεση.
Δεν θα μπορούσε να μπερδέψει τα πράγματα. Με όποιον αστυνομικό μίλησα, μου είπε
ότι έχω την πιο δεμένη υπόθεση.
Ήταν πολλά αυτά που έδειχναν ότι υπάρχουν αντιφάσεις
στην παρουσίαση που έκαναν η αστυνομία και η κατηγορούσα αρχή.
Ήταν πολύ σημαντικό να βεβαιωθώ ότι ολοκληρώσαμε την έρευνα
και ότι θα κριθεί ένοχος.
Η αστυνομία θεωρεί ότι κάθε υπόθεση είναι σίγουρη.
Γι' αυτό η δική της εκδοχή είναι αυτή που διοχετεύεται στα ΜΜΕ.
Δύο χρόνια τώρα, με τις διαμαρτυρίες περί κοινωνικής δικαιοσύνης,
σε υποθέσεις όπως των Τζορτζ Φλόιντ, Μπριόνα Τέιλορ, κάμερες κινητών,
η εκδοχή της αστυνομίας για ό,τι συνέβη δεν είναι σχεδόν ποτέ αυτό που συνέβη.
Έχουμε τον Ντέιβιντ Στούαρτ να αγοράζει τηλεκάρτα.
Τον έχουμε να μπαίνει στο Walmart τη μέρα
που αγοράστηκαν οι κάρτες της Μασαχουσέτης και φορούσε στολή δεσμοφύλακα.
Τον έχουμε να αναγνωρίζεται στις φωτογραφίες
από τον διευθυντή των φυλακών που δούλευε.
Αν αυτά δεν είναι αρκετά στοιχεία για να καταδικαστεί, τι να πω;
Το βίντεο του Walmart παρουσιάστηκε ως μεγάλη αποκάλυψη,
αδιάψευστη απόδειξη της ενοχής του.
Μπορεί να είναι αυτός; Φυσικά και μπορεί.
Είναι όμως αυτός πέρα από κάθε αμφιβολία;
Αυτά είναι μπούρδες. Κοίτα και θα δεις ότι είναι αυτός.
Αυτός είναι, δεν υπάρχει αμφιβολία. Ταιριάζει απόλυτα.
Ακόμα κι έτσι, τα υπόλοιπα στοιχεία ήταν εντελώς αντιφατικά.
Κατά τη γνώμη μου, τα στοιχεία δεν ήταν καν επαρκή για την υπόθεση.
Ερευνήσαμε το πρόγραμμά του.
Σε κάθε τηλεφώνημα που εντοπίζαμε,
αποδεικνύαμε ότι δεν ήταν στη δουλειά, μπορούσε να κάνει την κλήση.
Επίσης, γνώριζε την περιοχή από την οποία έγιναν κάποιες κλήσεις.
Σε μια, ήταν ένα πρατήριο στο οποίο παρέδιδε αέριο παλιότερα.
Σε κάποιες κλήσεις, ο Στούαρτ είχε άλλοθι
που δεν μπορούσε να διαψευστεί.
Η σύζυγός του κατέθεσε ότι είχαν καθορισμένο πρόγραμμα.
Όταν αυτή δούλευε, αυτός έπαιρνε τα παιδιά.
Η έρευνά μας απέδειξε ότι δεν έκανε ο Στούαρτ τις κλήσεις.
Είχαμε κάποιον που κυκλοφορούσε. Μπορεί να έκανε μια κλήση από εδώ
και αργότερα να πήγαινε σε άλλο καρτοτηλέφωνο.
Ο καλών χρησιμοποιεί τηλεκάρτες και νομίζει ότι δεν μπορεί να εντοπιστεί.
Ήταν στο μαγαζί όταν αγοράστηκε η τηλεκάρτα.
Σχεδόν είχε ομολογήσει.
Ήμασταν πολύ κοντά στο να το παραδεχτεί.
Είπε "Ευτυχώς, Θεέ μου, τελείωσε".
Αυτό ήταν. Δεν είπε άλλη λέξη.
Επικαλέστηκε την 5η Τροπολογία. Τέλος.
Η αστυνομία σε ανακρίνει για κάποιον χρόνο,
εσύ δεν παραδέχεσαι διάπραξη εγκλήματος,
κι όταν τελειώνει η ανάκρισή σου,
λες "Ευτυχώς, Θεέ μου, τελείωσε";
Αυτό έχει να κάνει με την ανάκρισή σου
και όχι με την ομολογία διάπραξης εγκλήματος.
Σκέφτομαι πως αν δεν είναι αυτός, τότε ποιος είναι;
Τα γεγονότα και τα αποδεικτικά είναι εκεί.
Μέρος του κατηγορητηρίου ήταν
ότι ο Ντέιβιντ είναι ένας απατεώνας, ο ιθύνων νους που χειραγωγεί, ελέγχει,
και πείθει ανθρώπους να κάνουν διάφορα από το τηλέφωνο,
τα οποία κανονικά δεν θα έκαναν.
Αυτό έρχεται σε αντίφαση με το άτομο που υπήρξε ο Στούαρτ σε όλη του τη ζωή.
Ο δικηγόρος του είπε ότι ήταν ένας οικογενειάρχης,
σκληρά εργαζόμενος άνθρωπος, ο αδερφός του ήταν αστυνομικός.
Έκανε καλή δουλειά λέγοντας στους ενόρκους
ότι δεν είναι αυτός που το έκανε αυτό.
Οι ένορκοι έκαναν σύσκεψη μόνο δύο ώρες.
Δεν ήξερα τι να σκεφτώ.
Αντιμετώπιζε δέκα με 20 χρόνια.
Ο δικαστής ρώτησε αν έβγαλαν ετυμηγορία και είπαν ναι.
Όλοι στην αίθουσα ήταν με κομμένη ανάσα.
Ο κατηγορούμενος δεν είναι ένοχος
για παρότρυνση σε διάπραξη σεξουαλικής κακοποίησης.
Δόθηκε ένα απίστευτο τέλος στην απίστευτη ιστορία της Φλόριντα,
για κάτι ισοδύναμο με βιασμό εξ αποστάσεως.
Ήταν σαν να έφαγα γροθιά στο στομάχι. Ένιωσα τεράστια απογοήτευση.
Ήμουν…
Μούδιασα! Λέω "Μα τι διάολο;"
Είναι η μόνη φορά που θυμάμαι στην καριέρα μου
να έχω ετυμηγορία μη ενοχής. Δεν μπορούσα να κάνω κάτι για ν' αλλάξει.
Ο κόσμος έμεινε άφωνος. Η υπόθεση δεν κερδήθηκε.
Δεν υπήρχαν αρκετές αποδείξεις
για να πιστέψουν οι ένορκοι ότι αυτός ήταν.
Το θέμα στην υπόθεση ήταν ότι δεν είχαν τίποτα
το οποίο να είναι ενδεικτικό ή αποδεικτικό της ενοχής του ότι έκανε τις κλήσεις.
Ίσως δεν έκανα καλή ανάκριση.
Ίσως δεν έπρεπε να τον ανακρίνουμε
και έπρεπε να τον παρακολουθήσουμε.
Κατ' εμέ, δεν συλλάβαμε λάθος άνθρωπο.
Πιστέψαμε ότι συλλάβαμε τον σωστό άνθρωπο.
Δικάστηκε και αθωώθηκε. Αυτή είναι η διαδικασία.
Αν πιστεύω ότι είναι αθώος; Ναι, πιστεύω ότι ο Στούαρτ είναι αθώος.
Υπάρχει μια διαφορά βάσει του νόμου
στην αντίληψη του μη ένοχος και του αθώος.
Γνωρίζω ότι δεν είναι ένοχος.
Παρουσιάσαμε την καλύτερη δυνατή υπόθεση που μπορούσε να παρουσιαστεί
για να δικαιωθούν η Λουίζ και τα άλλα θύματα.
Συνέλαβα λάθος άνθρωπο; Δεν νομίζω.
Κανείς δεν άφησε τις τηλεκάρτες στο δωμάτιό του.
Υπάρχουν πολλά ερωτήματα που πρέπει να απαντηθούν.
Ήξερα ότι δεν το έκανε, και οι ένορκοι συμφώνησαν.
Απ' όσο γνωρίζω, μέχρι και σήμερα,
δεν έχει πέσει στην αντίληψή μου να έχει ξανασυμβεί αυτό το έγκλημα.
Είναι δύσκολο να πιστέψει κανείς ότι μόνο οκτώ άτομα διώχτηκαν ποινικά.
Ήταν οι υπεύθυνοι των εστιατορίων κι όχι ο καλών.
Αλλά υπάρχουν εκατοντάδες κλήσεις και ο κόσμος αναρωτιέται
"Τι έγινε εδώ; Ερευνήθηκαν όλες οι υποθέσεις;
Φοβούνταν να το καταγγείλουν;"
Από το 2004, αυτές οι φάρσες σταμάτησαν.
Δεν αποδόθηκε δικαιοσύνη στον καλούντα.
Όποιος έκανε αυτές τις κλήσεις είναι ένα διαταραγμένο άτομο.
Ποιος είναι;
Αυτό το άτομο, ο φαρσέρ, είναι ένας σατανικός σεξουαλικός παραβάτης,
επικίνδυνος για την κοινωνία.
Οι κλήσεις σταμάτησαν τώρα.
Σταμάτησαν όμως για τα καλά;
Ο Ντέιβιντ Στούαρτ δεν κρίθηκε ένοχος για τις κατηγορίες
Δεν ασκήθηκε περαιτέρω δίωξη εναντίον του
σχετιζόμενη με τις άλλες τηλεφωνικές φάρσες
Αρνήθηκε να λάβει μέρος σε αυτήν την ταινία
Μετά την επιτυχημένη αγωγή εναντίον της McDonald's,
δημοσιεύτηκε η ακόλουθη δήλωση:
"Η McDonald's δεν αμφισβητεί αυτό που έπαθε η δις Όγκμπορν.
Ωστόσο, ήταν θέση μας σε όλη τη διαδικασία
ότι υπήρξε θύμα κακόβουλης φάρσας που διέπραξαν
άτομα που δεν εκπροσωπούν τη McDonald's".
Η McDonald's είπε ότι προειδοποίησε για τον φαρσέρ
πριν το Μάουντ Ουάσινγκτον
Είπε ότι δεσμεύτηκε να παράσχει στο προσωπικό της ασφάλεια
και σεβασμό στον εργασιακό χώρο
Η McDonald's κλήθηκε να σχολιάσει τα γεγονότα
που παρουσιάστηκαν σε αυτήν τη σειρά - δεν απάντησε.
Υποτιτλισμός: Μαριγώ Παπαπέτρου